CELEX: 62010CO0438
Language: el
Date: 2011-07-13 00:00:00
Title: Διάταξη του Δικαστηρίου (πέμπτο τμήμα) της 13ης Ιουλίου 2011.#Direcţia Generală a Finanţelor Publice Bacău και Administraţia Finanţelor Publice Bacău κατά Lilia Druţu.#Αίτηση για την έκδοση προδικαστικής αποφάσεως: Curtea de Apel Bacău - Ρουμανία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Εσωτερικός φόρος - Άρθρο 110 ΣΛΕΕ - Φόρος λόγω ρυπάνσεως επιβαλλόμενος κατά την πρώτη ταξινόμηση αυτοκινήτων.#Υπόθεση C-438/10.

Διάταξη του Δικαστηρίου (πέμπτο τμήμα) της 13ης Ιουλίου 2011 –Direcția Generală a Finanțelor Publice Bacău και Administrația Finanțelor Publice Bacău κατά Druțu
      (Υπόθεση C‑438/10)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Εσωτερικοί φόροι – Άρθρο 110 ΣΛΕΕ – Φόρος λόγω ρυπάνσεως επιβαλλόμενος κατά την πρώτη ταξινόμηση αυτοκινήτων οχημάτων»
      Φορολογικές διατάξεις – Εσωτερικοί φόροι – Φόρος λόγω ρυπάνσεως ο οποίος πλήττει τα αυτοκίνητα οχήματα κατά την πρώτη ταξινόμησή τους στην εθνική επικράτεια (Άρθρο
         110 ΣΛΕΕ) (βλ. σκέψεις 20-22 και διατακτ.)
      
      Αντικείμενο
      
         
               Αίτηση εκδόσεως προδικαστικής αποφάσεως – Curtea de Apel Bacău Secţia Comercială, Contencios Administrativ şi Fiscal –  Ταξινόμηση
                  μεταχειρισμένων οχημάτων τα οποία είχαν ταξινομηθεί προηγουμένως σε άλλα κράτη μέλη – Φόρος λόγω ρυπάνσεως επιβαλλόμενος στα
                  αυτοκίνητα οχήματα κατά την πρώτη ταξινόμησή τους σε κράτος μέλος – Συμβατότητα της εθνικής κανονιστικής ρυθμίσεως προς το
                  άρθρο 110 ΣΛΕΕ – Δυσμενής διάκριση σε σχέση προς τα μεταχειρισμένα οχήματα τα οποία έχουν ήδη ταξινομηθεί στο έδαφος του εν
                  λόγω κράτους μέλους και δεν υπόκεινται στον εν λόγω φόρο κατά τη μεταγενέστερη πώληση και νέα ταξινόμηση.
               
            Διατακτικό
      Το άρθρο 110 ΣΛΕΕ έχει την έννοια ότι απαγορεύει την καθιέρωση από κράτος μέλος φόρου λόγω ρυπάνσεως επιβαλλόμενου επί των
         αυτοκινήτων οχημάτων κατά την πρώτη ταξινόμησή τους στο κράτος μέλος αυτό, αν το φορολογικό αυτό μέτρο έχει διαμορφωθεί κατά
         τρόπο ώστε να αποτελεί αντικίνητρο για τη θέση σε κυκλοφορία στο εν λόγω κράτος μέλος μεταχειρισμένων αυτοκινήτων που έχουν
         αγοραστεί σε άλλα κράτη μέλη, αλλά όχι και για τις πωλήσεις μεταχειρισμένων αυτοκινήτων ίδιας παλαιότητας και ίδιου βαθμού
         φθοράς εντός της εγχώριας αγοράς.